ai4bharat/Pralekha huggingface dataset:
रस्ते वाहतूक आणि महामार्ग मंत्रालय
रस्ते, वाहतूक आणि महामार्ग मंत्री नितीन गडकरी यांची कतारचे परिवहन मंत्री जसिम बिन सैफ अल सुलैती यांनी घेतली भेट
केंद्रीय रस्ते,वाहतूक आणि महामार्ग मंत्री नितीन गडकरी यांची आज नवी दिल्ली येथे कतारचे परिवहन मंत्री जसिम बिन सैफ अल सुलैती यांनी आणि त्यांच्या नेतृत्वाखाली आलेल्या शिष्टमंडळाने भेट घेतली.
या बैठकीमध्ये शाश्वत विकासासाठी पायाभूत वाहतूक सुविधांविषयी विचार आणि मतांचे आदानप्रदान करण्यात आले. शाश्वत पर्यायी स्वच्छ आणि हरित इंधन, विजेवर चालणारी वाहने आणि प्रवासी तसेच मालवाहू वाहतुकीसाठी नाविन्यपूर्ण वाहतूक तंत्रज्ञानाच्या विकासामध्ये क्षमता वृद्धी करणे, त्याचबरोबर तंत्रज्ञानाची देवाणघेवाण करण्यावर चर्चा करण्यात आली.
या बैठकीमुळे वाहतूक आणि लॉजिस्टिक मधल्या समकालीन आव्हानांवर प्रभावी उपाय शोधण्यासाठी कतारबरोबर भारताच्या निरंतर भागीदारीचा आणि यापुढेही सहयोग मजबूत करण्याचा मार्ग प्रशस्त झाला.
पंतप्रधान कार्यालय
देशात गेल्या 9 वर्षांमध्ये करण्यात आलेल्या भविष्यवादी सुधारणांमुळे ‘व्यवसाय करण्यातील सुलभते’त वाढ झाली आहे: पंतप्रधान
नवी दिल्ली, 14 जून 2023
पंतप्रधान नरेंद्र मोदी यांनी, देशात करण्यात आलेल्या विविध सुधारणांच्या संदर्भातील लेख, ग्राफिक्स, व्हिडीओ तसेच माहिती सामायिक केली आहे. या सुधारणांमुळे देशात ‘व्यवसाय करण्यातील सुलभते’त वाढ तर झालीच पण त्याचबरोबर देशातील युवावर्गातील उद्योग करण्याच्या प्रेरणेला देखील प्रोत्साहन मिळाले.
ट्विट संदेशात पंतप्रधान म्हणाले:
“देशात गेल्या 9 वर्षांमध्ये करण्यात आलेल्या भविष्यवादी सुधारणांमुळे ‘व्यवसाय करण्यातील सुलभते’त वाढ तर झालीच पण त्याचबरोबर आपल्या युवावर्गातील उद्योग करण्याच्या प्रेरणेला देखील प्रोत्साहन मिळाले. देशात विकास आणि नवोन्मेष यांना चालना देण्यासाठी आम्ही या दिशेने सतत प्रयत्नशील राहू.”
#9YearsOfEaseOfBusiness”
S.Tupe/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्रामीण विकास मंत्रालय
स्वातंत्र्याच्या अमृतमहोत्सवाचा भाग म्हणून देशभरात महात्मा गांधी नरेगाअंतर्गत स्वच्छ हरित ग्राम सप्ताह
स्वातंत्र्याचा अमृतमहोत्सव, या 75 आठवड्यांच्या दीर्घ उत्सवाचा एक भाग म्हणून, राज्ये/केंद्रशासित प्रदेशांनी महात्मा गांधी नरेगाअंतर्गत 29 ऑक्टोबर ते 4 नोव्हेंबर 2021 या दरम्यान एक आठवड्याचा स्वच्छ हरित ग्राम उपक्रम आयोजित केला. स्वच्छ हरित ग्राम सप्ताहादरम्यान, कचऱ्यातून संपत्तीनिर्मिती अंतर्गत उपक्रम जसे की गांडूळखत, टाकाऊ पदार्थांचा पुनर्वापर, अजैविक कचऱ्यावर प्रक्रिया आणि शोषखड्डे, गांडूळखत/ नॅडेप खड्डे बांधणे, यावर भर देण्यात आला.
या उपक्रमात देशभरातील ग्रामस्थांचा उत्साहपूर्ण सहभाग दिसून आला. आठवडाभरात ग्रामपंचायतींमध्ये विविध बैठका, कार्यशाळा आणि प्रात्यक्षिकांचे आयोजन करण्यात आले. राज्ये/केंद्रशासित प्रदेशांद्वारे 1,970 कार्यक्रमांची नोंद झाली, ज्यामध्ये 2,597 कचऱ्यातून संपत्ती निर्मिती उपक्रम पूर्ण करण्यात आले तसेच 8,887 शोषखड्डे आणि 2,262 कंपोस्ट खड्डे पूर्ण झाल्याची नोंद करण्यात आली.
ग्रामपंचायतींना त्यांच्या गावातील स्वच्छतेचे महत्त्व पटावे, ग्रामस्थांचे जीवनमान सुधारू शकणारी कामे त्यांनी हाती घ्यावीत यासाठी शिक्षित आणि प्रोत्साहित करण्याकरिता ग्रामीण विकास मंत्रालयाने महात्मा गांधी राष्ट्रीय ग्रामीण रोजगार हमी योजनेच्या  माध्यमातून विविध पावले उचलली आहेत. शोषखड्डे बांधणे, घनकचरा व्यवस्थापन  आणि घनकचरा आणि सांडपाणी व्यवस्थापन कामे  अशी कामे हाती घेण्यावर मंत्रालयाने भर दिला होता.
Andhra Pradesh Cuddapah District
Assam Morigaon District
Chhattisgarh Balod District
ग्राहक व्यवहार, अन्न आणि सार्वजनिक पुरवठा मंत्रालय
विकसनशील राष्ट्रांमध्ये छोटे डेअरी फार्म अधिक उत्पादनक्षम, शाश्वत, दर्जेदार आणि फायदेशीर बनवण्याच्या दिशेने आंतरराष्ट्रीय डेअरी फेडरेशनने सातत्यपूर्ण प्रयत्न करावेत: पीयूष गोयल यांची सूचना
जागतिक उत्सर्जनावर शेतीचा प्रभाव कमी करण्याच्या वैश्विक प्रयत्नांचा भाग बनण्यास भारत उत्सुक: गोयल
नवी दिल्ली, 15 सप्टेंबर 2022
विकसनशील राष्ट्रांमधील छोटे डेअरी फार्म अधिक उत्पादक, टिकाऊ, पर्यावरणपूरक, गुणवत्तापूर्ण आणि फायदेशीर बनवण्यासाठी आंतरराष्ट्रीय डेअरी फेडरेशन  ने संबंधित, समकालीन, व्यावहारिक आणि किफायतशीर उपाय शोधण्यासाठी केंद्रित प्रयत्न करावेत, अशी सूचना केंद्रीय वाणिज्य आणि उद्योग मंत्री, पीयूष गोयल यांनी केली आहे. ते आज ग्रेटर नोएडा येथे आंतरराष्ट्रीय डेअरी फेडरेशनच्या जागतिक डेअरी संमेलन 2022  ला संबोधित करत होते.
शेती स्तरावर संशोधन, भारतातील विविध हवामान परिस्थितींचा अभ्यास करण्यासाठी तसेच, जागतिक मानके आणि जागतिक उत्सर्जनविषयक मापदंडांशी जुळवून घेण्यास मदत करणारे उपाय शोधण्यासाठी आंतरराष्ट्रीय डेअरी फेडरेशनने देशात तज्ञांची एक छोटी समिती नेमण्याची शक्यता पडताळून पाहण्याचे आवाहन गोयल यांनी केले. ‘भारताला समस्येचा नव्हे तर समाधानाचा भाग व्हायचे आहे, याची हमी मी तुम्हाला देतो’, असे ते म्हणाले.
जगातील दुग्धजन्य उत्पादनाच्या सुमारे एक चतुर्थांश उत्पादनासह, जगातील दुग्धजन्य पदार्थांचा सर्वात मोठा उत्पादक देश म्हणून भारताची स्थिती अधोरेखित करत, वाढता आंतरराष्ट्रीय सहभाग तसेच सरकार, सहकारी क्षेत्र आणि शेतकरी यांनी घेतलेल्या सशक्त पुढाकारामुळे, भारताच्या जागतिक दुग्धजन्य बाजारातील वाट्यात येत्या काही वर्षांत लक्षणीय वाढ होईल असा विश्वास गोयल यांनी व्यक्त केला. याचा भारतातील लहान आणि दुर्गम भागातील शेतकर्यांना खूप फायदा होईल. त्यांना आवश्यक असलेले पूरक उत्पन्न मिळेल तसेच त्यांच्या मुलांच्या पोषणातही योगदान मिळेल, अशी अपेक्षा त्यांनी व्यक्त केली. देशातील दुग्ध उत्पादनाचा एक तृतीयांश भाग शेतकरी त्यांच्या घरगुती वापरासाठी ठेवतात, हे आपण लक्षात घेतले पाहिजे, असेही गोयल म्हणाले.
जागतिक उत्सर्जनावरील शेतीचा प्रभाव कमी करण्याच्या वैश्विक प्रयत्नांचा भाग बनण्यास भारत उत्सुक असल्याचा पुनरुच्चार गोयल यांनी गुणवत्ता मानके आणि टिकाऊपणाबद्दल बोलताना केला. भारतात अल्प भूधारक शेतकरी मोठ्या संख्येने दुग्धव्यवसायात आहेत तर विकसित राष्ट्रांमध्ये तुलनेने कमी शेतकरी दुग्धउत्पादनात गुंतलेले आहेत, या तफावतीचे चित्र स्पष्ट करत मंत्र्यांनी दुग्ध व्यवसायाशी संबंधित सर्व हितसंबंधीयांनी छोट्या शेतकऱ्यांना मदत करण्यासाठी समकालीन आणि संबद्ध उपाय शोधण्याचे आवाहन केले. 2047 मध्ये साजऱ्या केल्या जाणाऱ्या आपल्या स्वातंत्र्याच्या 100 व्या वर्धापन दिनापर्यंतच्या अमृत काळात, आपल्या देशातील 1.3 अब्ज लोकांपैकी प्रत्येकापर्यंत समृद्धी आणि विकासाची फळे पोहोचवण्याच्या भारताच्या वचनबद्धतेचा पुनरुच्चार करत गोयल यांनी अल्पभूधारक शेती फायदेशीर बनविण्याच्या दिशेने केंद्रित प्रयत्न करण्याचे आवाहन केले.
R.Aghor /S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
रेल्वे मंत्रालय
जलसंवर्धनासाठी रेल्वेने ‘तेजस’ एक्सप्रेसच्या बेसिनच्या नळांमध्ये विशिष्ट एरेटर्स बसवले
नवी दिल्ली, 18 मे 2018
रेल्वेच्या भुसावळ विभागाने जलसंवर्धनासाठी ‘तेजस’ एक्सप्रेसच्या  बेसिनच्या नळांमध्ये विशिष्ट एरेटर्स बसवले आहेत. या एरेटर्समुळे अतिरिक्त पाण्याचा प्रवाह कमी होऊन पाण्याची बचत होते. नळांमध्ये कोणत्याही प्रकारचा बदल न करता हे एरेटर्स बसवण्यात आले आहेत. यामुळे 25 टक्के पाण्याची बचत होते.
N.Sapre/S.Kane/D.Rane
(Visitor Counter : 86
संरक्षण मंत्रालय
माध्यमकर्मीं साठी डिफेन्स एक्स्पो-2022 ची नोंदणी
माध्यमकर्मींसाठी DefExpo-2022, भारतीय संरक्षण विषयक सामुग्री निर्मिती उद्योगाची निर्यात क्षमता मांडणारं प्रदर्शनाची नोंदणी आज फक्त अशा प्रसारमाध्यम कर्मचार्यांसाठी सुरु करण्यात आली आहे, ज्यांनी या आधी  नोंदणी केलेली नाही. ही नोंदणी येत्या 05 सप्टेंबर पर्यंत सुरू राहील.
या वर्षी फेब्रुवारी मध्ये जे DefExpo-2022 होणार होते त्यासाठी याआधी नोंदणी केलेल्या माध्यमकर्मींनी, मीडिया नोंदणी वेबपेजला भेट द्यावी आणि पूर्वी भरलेले तपशील, येत्या 05 सप्टेंबर पर्यंत सत्यापित करावेत.
आदिवासी विकास मंत्रालय
पंतप्रधान स्वातंत्र्याच्या अमृत महोत्सवाचा एक भाग म्हणून 15 नोव्हेंबर रोजी आदिवासी गौरव दिनाच्या मुख्य सोहळ्याला उपस्थित राहणार : अर्जुन मुंडा
नवी दिल्ली, 12 नोव्हेंबर 2021
पंतप्रधान भोपाळ येथे एका विशेष कार्यक्रमात सहभागी होतील आणि रांची मधील बिरसा मुंडा संग्रहालयाचे व्हर्च्युअल लोकार्पण करतील.
पंतप्रधान नरेंद्र मोदी 15 नोव्हेंबर रोजी स्वातंत्र्याच्या अमृत महोत्सवाचा एक भाग म्हणून आदिवासी गौरव दिवसाच्या सोहळ्याला उपस्थित राहणार आहेत. केंद्रीय आदिवासी कल्याण मंत्री अर्जुन मुंडा यांनी आज नवी दिल्ली येथे पत्रकार परिषदेत ही माहिती दिली. आदिवासी गौरव दिनानिमित्त भोपाळ येथे आयोजित मुख्य कार्यक्रमात पंतप्रधान भाग घेतील , ज्यामध्ये दोन लाखांहून अधिक आदिवासी सहभागी होणार आहेत. रांची मधील बिरसा मुंडा स्वातंत्र्य सैनिक संग्रहालयाचेही पंतप्रधान व्हर्चुअल लोकार्पण करतील, असे ते म्हणाले.
15 नोव्हेंबर हा आदिवासी गौरव दिवस म्हणून घोषित केल्याबद्दल पंतप्रधानांचे आभार मानताना मुंडा म्हणाले की यामुळे आदिवासींमध्ये नवा उत्साह आणि आत्मविश्वासाची भावना निर्माण झाली आहे. आत्तापर्यंत स्वातंत्र्यलढ्यातील दुर्लक्षित नायक राहिलेल्या आदिवासी स्वातंत्र्यसैनिकांना आदरांजली वाहण्यासाठी पहिल्यांदाच भव्य कार्यक्रमांचे आयोजन करण्यात येणार आहे, असे ते म्हणाले.
स्वातंत्र्याच्या अमृत महोत्सवानिमित्त आयोजित करण्यात आलेल्या विविध कार्यक्रमांची माहिती देताना ते म्हणाले की, आदिवासी स्वातंत्र्यसैनिकांना आदरांजली वाहण्यासाठी 15 ते 22 नोव्हेंबर या कालावधीत कार्यक्रमांचे आयोजन करण्यात आले आहे. स्वातंत्र्याचा अमृत महोत्सव दूर सुदूर भागांसह देशभरात साजरा करण्यात येणार असल्याची माहितीही त्यांनी दिली. तसेच , या उत्सवामुळे आदिवासींसाठी शिक्षण, आरोग्य आणि आदिवासी संस्कृती आणि कलेच्या संवर्धनासाठी काम करण्यासाठी सर्वांना प्रेरणा मिळेल असे ते म्हणाले.
अर्जुन मुंडा म्हणाले की, 15 नोव्हेंबर रोजी पंतप्रधान सर्वप्रथम नवी दिल्ली येथील संसद भवनात बिरसा मुंडा यांच्या पुतळ्याला पुष्पहार अर्पण करतील आणि रांचीमधील बिरसा मुंडा स्वातंत्र्य सैनिक संग्रहालयाचे व्हर्चुअल उद्घाटन करतील. याबाबत अधिक माहिती देताना ते म्हणाले की, बिरसा मुंडा यांचा कैदेत असताना जिथे मृत्यू झाला त्या रांची येथील तुरुंगात हे संग्रहालय उभारले आहे. पंतप्रधान बिरसा मुंडा आदिवासी गौरव दिवसाचे औपचारिक उद्घाटन भोपाळ येथे एका कार्यक्रमाद्वारे करतील ज्यामध्ये 2 लाखांहून अधिक आदिवासी बांधव सहभागी होणार आहेत.
16 नोव्हेंबरपासून नवी दिल्ली येथे राष्ट्रीय आदिवासी महोत्सव आयोजित केला जाईल , जो आदिवासी उत्पादनांना व्यासपीठ उपलब्ध करून देईल आणि आदिवासी कला आणि संस्कृतीचे दर्शन घडवेल.
कार्यक्रमांबद्दल अधिक तपशीलांसाठी कृपया येथे क्लिक करा.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
अर्थ मंत्रालय
सीजीएसटी ठाणे आयुक्तालयाकडून 8 कोटी कोटी रुपयांचे बनावट इनपुट टॅक्स क्रेडिट रॅकेट उघड; याप्रकरणी एकाला अटक
मुंबई, 13 मे 2022
ठाणे केंद्रीय जीएसटी आयुक्तालयाने बनावट जीएसटी इनपुट टॅक्स क्रेडिट  रॅकेट उघडकीस आणले असून दहिसर येथील एका फर्मच्या मालकाला अटक केली आहे. CGST मुंबई झोनच्या सेंट्रल इंटेलिजन्स युनिटच्या विशिष्ट इनपुटवर कारवाई करून, CGST ठाणे आयुक्तालयाच्या शाखेने मेसर्स जे.जे. लाइम डेपो विरुद्ध तपास सुरू केला. सदर कंपनी बांधकाम साहित्याचा व्यापार करत होती. या फर्मने त्यांच्या आर्थिक नोंदींमध्ये फसवणूक करून 8.05 कोटी रुपयांच्या इनपुट टॅक्स क्रेडिटचा दावा केला होता. या फर्मने सीजीएसटी कायदा, 2017 च्या तरतुदींचे उल्लंघन करून, कोणत्याही वस्तूंचा पुरवठा न करता 40 कोटी हून अधिक रकमेच्या बोगस पावत्याही जारी केल्या होत्या. कमिशनसाठी अनेक मुंबईस्थित पायाभूत सुविधा कंपन्यांना बनावट पावत्या जारी केल्या असल्याचे या फर्मच्या मालकाने कबूल केले आहे.
CGST कायदा, 2017 च्या कलम 132 चे उल्लंघन केल्याबद्दल त्याला 12.05.2022 रोजी CGST कायदा, 2017 च्या कलम 69 अंतर्गत अटक करण्यात आली होती. त्याला आज 13.05.2022 रोजी माननीय मुख्य महानगर दंडाधिकारी, एस्प्लानेड यांच्यासमोर हजर करण्यात आले. न्यायदंडाधिकाऱ्यांनी त्याला 14 दिवसांची न्यायालयीन कोठडी सुनावली आहे.
संभाव्य फसवणूक करणाऱ्यांना ओळखण्यासाठी CGST अधिकारी डेटा विश्लेषण आणि नेटवर्क विश्लेषण साधने वापरत आहेत. 2021-22 या आर्थिक वर्षात, CGST ठाणे आयुक्तालयाने रु.1354 कोटी रुपये ची GST चोरी शोधली होती आणि 34 कोटी वसूल केले तसेच 7 करचोरी करणाऱ्यांना अटक केली. CGST आयुक्तालय ठाणे या आर्थिक वर्षातही करचोरी करणाऱ्यांविरुद्धची मोहीम सुरूच ठेवणार आहे.
S.Tupe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
पंतप्रधान कार्यालय
पंतप्रधानांनी आशियाई क्रीडास्पर्धा 2022 मध्ये 50 मीटर रायफल 3P मध्ये पुरुष संघाने मिळवलेल्या सुवर्णपदकाबद्दल व्यक्त केला आनंद
पंतप्रधान नरेंद्र मोदी यांनी स्वप्नील कुसाळे, ऐश्वर्य प्रताप सिंग तोमर आणि अखिल शेओरन यांचे हांगझू येथील आशियाई क्रीडास्पर्धा 2022 मध्ये जागतिक विक्रम रचल्याबद्दल आणि पुरुषांच्या 50 मीटर रायफल 3P सांघिक स्पर्धेत सुवर्णपदक जिंकल्याबद्दल अभिनंदन केले आहे.
पंतप्रधान आपल्या एक्स समाजमाध्यम संदेशात म्हणाले:
“एक अद्भूत विजय, प्रतिष्ठित सुवर्णपदक आणि जागतिक विक्रम! आशियाई क्रीडा स्पर्धेत पुरुषांच्या 50 मीटर रायफल 3P सांघिक स्पर्धेत विजयी झाल्याबद्दल स्वप्नील कुसाळे, ऐश्वर्य प्रताप सिंग तोमर आणि अखिल शेओरन यांचे अभिनंदन. त्यांनी असाधारण दृढनिश्चय आणि सांघिकतेचे प्रदर्शन घडवले आहे.”
राष्ट्रपती कार्यालय
सरकारी परिपत्रक
नवी दिल्ली, 19 मार्च 2019
राष्ट्रपती रामनाथ कोविंद यांनी लोकपाल पदासाठी पुढील नियुक्त्या केल्या आहेत.
अध्यक्ष
- न्यायमूर्ती पिनाकी चंद्र घोष
न्यायिक सदस्य
- न्यायमूर्ती दिलीप भोसले
- न्यायमूर्ती प्रदीप कुमार मोहंती
- न्यायमूर्ती अभिलाषा कुमारी
- न्यायमूर्ती अजय कुमार त्रिपाठी
न्यायिक सदस्यांव्यतिरिक्त इतर सदस्य
- दिनेश कुमार जैन
- अर्चना राम सुंदरम्
- महेंद्र सिंग
- डॉ. इंद्रजित प्रसाद गौतम
वरील सदस्य ज्या दिवसापासून कार्यभार स्वीकारतील तेव्हांपासून त्यांची नियुक्ती लागू होईल.
B.Gokhale/J.Patankar/P.Kor
(Visitor Counter : 97
मत्स्योत्पादन, पशुविकास आणि दुग्धविकास मंत्रालय
पशु जन्म नियंत्रण नियम, 2023 केंद्र सरकारने केले अधिसूचित
नवी दिल्ली, 18 एप्रिल 2023
केन्द्र सरकारने, 10 मार्च 2023 रोजी पशु जन्म नियंत्रण नियम, 2023 अधिसूचित केले आहेत. यानुसार, जीएसआर 193-ई द्वारे प्राण्यांसंबंधित क्रूरता प्रतिबंधक कायदा, 1960 अंतर्गत प्राणी  नियम, 2001 रद्द केल्यानंतर हे नियम अधिसूचित केले आहेत. भारतीय पशु कल्याण मंडळ आणि लोक यांच्यात, भटक्या पशूंमुळे होणाऱ्या त्रासाच्या निराकरणा संदर्भात सर्वोच्च न्यायालयात 2009 साली 691 क्रमांकाची रिट याचिका दाखल होती. त्या संदर्भात सर्वाेच्च न्यायालयाने दिलेल्या मार्गदर्शक तत्वांचे पालन हे नियम करतात. सर्वोच्च न्यायालयाने विविध आदेशांमध्ये विशेषत: कुत्र्यांच्या स्थलांतराला परवानगी देता येणार नाही, असे नमूद केले आहे.
सध्याच्या नियमांनुसार, भटक्या कुत्र्यांच्या नसबंदी आणि लसीकरणासाठी संबंधित स्थानिक स्वराज्य संस्था/नगरपालिका/महानगरपालिका आणि पंचायतींनी पशु जन्म नियंत्रण कार्यक्रम राबवायचा आहे. तसेच हा कार्यक्रम राबवताना क्रौर्य होणार नाही याचीही खातरजमा करायची आहे. या नियमांची प्रभावी अंमलबजावणी करून, स्थानिक स्वराज्य संस्थां पशु जन्म नियंत्रण कार्यक्रम राबवू शकतात. यामुळे पशु कल्याणापुढील समस्यांचे निराकरण करण्यासाठी भटक्या कुत्र्यांची संख्या कमी करण्यात मदत होईल.
महानगरपालिकांनी एबीसी आणि रेबीज प्रतिबंधक कार्यक्रम संयुक्तपणे राबविण्याची गरज आहे. एखाद्या भागात कुत्र्यांना स्थलांतरित न करता माणसे आणि भटक्या कुत्र्यांच्या संघर्षाची सोडवणूक कशी करावी याची मार्गदर्शक तत्त्वे देखील नियमात सांगितली आहेत.
पशु जन्म नियंत्रण कार्यक्रम राबवण्यासाठी मान्यताप्राप्त एडब्लूबीआय संस्थेनेच हा कार्यक्रम राबवायचा आहे हा नियमातील एक महत्वाचा निकष आहे. अशा संस्थांची यादी मंडळाच्या संकेतस्थळावर उपलब्ध केली जाईल. ती वेळोवेळी अद्ययावत केली जाईल. केंद्र सरकारने सर्व राज्यांचे मुख्य सचिव, पशुसंवर्धन विभाग आणि नगरविकास विभागाचे प्रधान सचिव यांना यापूर्वीच पत्रे जारी केली आहेत. म्हणून, नियमांची चोख अंमलबजावणी करावी, एडब्लूबीआयद्वारे मान्यताप्राप्त नसलेल्या आणि एबीसी कार्यक्रमासाठी मान्यता नसलेल्या किंवा नियमांमध्ये स्पष्ट केलेल्या कोणत्याही संस्थांना एबीसी कार्यक्रम राबवण्याची परवानगी देऊ नये अशी विनंती स्थानिक स्वराज्य संस्थांना करण्यात येत आहे.
S.Tupe/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 206
राष्ट्रपती कार्यालय
राष्ट्रीय तंत्रज्ञान संस्था ,कुरुक्षेत्रच्या 18 व्या दीक्षांत समारंभाला राष्ट्रपती उपस्थित
समाधान देणारे आणि जीवन सार्थ ठरेल असे करियर निवडण्याचे राष्ट्रपती मुर्मू यांचे विद्यार्थ्यांना आवाहन
नवी दिल्ली, 29 नोव्हेंबर 2022
राष्ट्रपती द्रौपदी मुर्मू यांनी आज  राष्ट्रीय तंत्रज्ञान संस्था  कुरुक्षेत्रच्या 18 व्या दीक्षांत समारंभात उपस्थित राहिल्या.
आज संपूर्ण जगात वेगाने बदल होत आहेत. तंत्रज्ञान क्रांतीमुळे नोकऱ्यांचे स्वरूप तसेच लोकांच्या मूलभूत गरजाही बदलत आहेत.हे बदल अभियांत्रिकीच्या सध्याच्या पद्धतींनाही आव्हान देत आहेत.तंत्रज्ञानातील बदलामुळे होत असलेले परिवर्तन पाहता,एनआयटी कुरुक्षेत्रसह आपल्या तंत्रज्ञान संस्थांनी 'भविष्यासाठी सज्ज' होणे खूप महत्वाचे आहे, असे राष्ट्रपतींनी सांगितले.
भारताच्या कृषी विकासात हरयाणा आणि पंजाब या प्रदेशांनी अतिशय महत्त्वाचे योगदान दिले आहे, असे राष्ट्रपती म्हणाल्या. भारतातील सामान्य नागरिक तंत्रज्ञानस्नेही आहे हे महामारीच्या काळात सिद्ध झाले आहे. तंत्रज्ञान हे समाजाच्या भल्यासाठी असेल तर त्याला जनतेचे पूर्ण सहकार्य मिळते.डिजिटल पेमेंटचे यश हे त्याचेच उदाहरण आहे, असे त्यांनी सांगितले.
तंत्रज्ञान हे केवळ विज्ञान आणि अभियांत्रिकीचे उप-उत्पादन नाही तर त्याला सामाजिक आणि राजकीय संदर्भ देखील आहेत.‘सामाजिक न्यायासाठी तंत्रज्ञान’ हा विचार घेऊन आपण सगळ्यांनी पुढे जायचे आहे.यामध्ये वंचित वर्ग मागे राहू नये यासाठी प्रयत्न केले पाहिजेत.भेदभाव रहित समाज घडवण्यासाठी तंत्रज्ञानाचा वापर केला पाहिजे, असे राष्ट्रपती म्हणाल्या.
राष्ट्रपतींचे संपूर्ण भाषण वाचण्यासाठी कृपया येथे क्लिक करा.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
अर्थ मंत्रालय
सीबीडीटीच्या क्रीडा आणि सांस्कृतिक समितीक़डून नागपूरमध्ये अखिल भारतीय सांस्कृतिक महोत्सव “आयकर सांस्कृतिक उत्सव”चे आयोजन
केंद्रीय प्रत्यक्ष कर मंडळाच्या क्रीडा आणि सांस्कृतिक समितीने[CBDT SCC] नागपूर मधील स्थानिक प्रधान सीसीआयटीच्या सहकार्याने नागपूरमध्ये राष्ट्रीय प्रत्यक्ष कर अकादमी येथे दोन दिवसीय अखिल भारतीय सांस्कृतिक महोत्सव “आयकर सांस्कृतिक उत्सव”चे आयोजन केले आहे.
सीबीडीटी एससीसीच्या पुढाकाराने पहिल्यांदाच अखिल भारतीय सांस्कृतिक महोत्सवाचे आयोजन करण्यात येत आहे. नृत्य, नाट्य, संगीत, कविता आणि चित्रकला अशा कलेच्या सर्व प्रकारांचा बहुमान करणारा हा दोन दिवसीय महोत्सव आहे.
विभागामध्ये असलेल्या समृद्ध आणि विविध प्रकारच्या गुणवत्तेचे दर्शन घडवण्यासाठी आणि आयकर परिवारातील सदस्यांमध्ये सौहार्दाची भावना वृद्धिंगत करण्यासाठी या महोत्सवाचे आयोजन करण्यात आले आहे.
देशभरातील विविध अधिकारी आणि कर्मचारी यामध्ये सहभागी झाले आहेत. “आयकर सांस्कृतिक उत्सव”चे उद्घाटन नवी दिल्ली सीबीडीटीच्या प्रधान महासंचालक साधना शंकर यांच्या हस्ते करण्यात आले आणि नागपूर एनएडीटीचे प्रधान महासंचालक आज होणाऱ्या सांगता समारंभाचे अध्यक्षपद भूषवणार आहेत.
ग्राहक व्यवहार, अन्न आणि सार्वजनिक पुरवठा मंत्रालय
प्रमुख किरकोळ बाजारांमध्ये खाद्यतेलाच्या किमतीत किलोमागे 5 ते 20 रुपयांची लक्षणीय घट
नवी दिल्ली, 11 जानेवारी 2022
देशात उत्पादित होत असलेल्या खाद्यतेलामुळे देशांतर्गत तेलाची गरज भागत नसल्यामुळे भारत हा जगातील अनेक मोठ्या खाद्यतेल आयातदार देशांपैकी एक आहे. देशातील एकूण खाद्यतेलाच्या गरजेच्या सुमारे 50 ते 60% गरज आयात केलेल्या खाद्यतेलातून भागते. जागतिक स्तरावरील खाद्यतेल उत्पादन कमी झाल्यामुळे आणि तेल निर्यातदार देशांनी निर्यात कर वाढविल्यामुळे आंतरराष्ट्रीय बाजारातील तेलाच्या किमतीवर दबाव येत आहे. देशातील खाद्यतेलाचे दर आयात तेलाच्या दरावर अवलंबून असतात.
देशांतर्गत तेलाचे दर आंतरराष्ट्रीय दरांनुसार ठरत असल्यामुळे, गेल्या एक वर्षापासून देशातील खाद्यतेलाचे भाव चढे राहिले होते आणि हा सरकारसाठी चिंतेचा विषय झाला होता. खाद्यतेलाच्या किंमती कमी करण्यासाठी आणि याच्या महागाईच्या चक्रात सापडलेल्या देशातील नागरिकांना दिलासा देण्यासाठी सरकारने अनेक पावले उचलली आहेत.
आंतरराष्ट्रीय बाजारात ग्राहकोपयोगी मालाच्या किंमती चढ्या असल्या तरीही केंद्र सरकारने केलेल्या हस्तक्षेपांमुळे आणि राज्य सरकारांनी सक्रीय सहभागाने केलेल्या कार्यवाहीमुळे खाद्यतेलांच्या किंमती आता कमी झाल्या आहेत. अजूनही या तेलांच्या किंमती गेल्या वर्षीच्या याच कालावधीमधील किंमतींपेक्षा अधिकच असल्या तरीही गेल्या ऑक्टोबर महिन्यापासून त्यात सतत घसरण होताना दिसत आहे. तसेच खाद्यतेलांच्या आयातीवरील अवलंबित्व कमी करण्यासाठी केंद्र सरकार तांदळाच्या कोंड्यातून निघणाऱ्या तेलासारख्या पर्यायी खाद्यतेलांचे उत्पादन वाढविण्यासाठी प्रयत्नशील आहे.
सरकारने नियमितपणे तेल उद्योग संघटना आणि बाजारातील प्रमुख तेल विक्रेत्या कंपन्यांशी चर्चा करून त्यांना कमाल किरकोळ किंमत कमी करण्यासाठी राजी केले आहे जेणेकरून कर कपातीचा हा फायदा सर्वसामान्य ग्राहकांपर्यंत पोहोचेल. हा कल ध्यानात ठेवून, सुमारे 167 दर संकलन केंद्रांतून मिळालेल्या माहितीनुसार, देशातील प्रमुख किरकोळ बाजारांमध्ये खाद्यतेलाच्या किंमती लक्षणीयरीत्या प्रती किलो 5 रुपये ते प्रती किलो 20 रुपये या श्रेणीत कमी झालेल्या दिसून आल्या.
खाद्यतेलांच्या बाबतीत स्वयंपूर्णता मिळविण्यासाठी केंद्र सरकारने काही दीर्घ मुदतीच्या आणि काही मध्यम मुदतीच्या योजना सुरु केल्या आहेत.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 268
पर्यावरण, वन एवं जलवायु परिवर्तन मंत्रालय
राष्ट्रीय नैसर्गिक इतिहास संग्रहालयाच्या वतीने हरियाणा राज्यातील शाळेच्या मुख्याध्यापकांसमवेत परीक्षा पे चर्चा- लाइफ अभियानावरील संवादात्मक सत्र आयोजित
पर्यावरण, वन आणि हवामान बदल मंत्रालया अंतर्गत असलेल्या राष्ट्रीय नैसर्गिक इतिहास संग्रहालयाने, हरियाणा राज्यातील शाळांच्या मुख्याध्यापकांसाठी लाईफ  अभियानाच्या अनुषंगाने परीक्षा पे चर्चा या विषयावर ऑनलाइन संवादात्मक सत्राचे आयोजन केले होते. या कार्यक्रमात 55 जण सहभागी झाले. परीक्षेच्या तणावावर मात करण्याच्या दृष्टीने मुख्याध्यापकांनी विद्यार्थ्यांना मदत करावी असे जिल्हा शिक्षण अधिकारी इंदू बोकेन यांनी मुख्याध्यापकांना संबोधित करताना सांगितले.
राष्ट्रीय नैसर्गिक इतिहास संग्रहालयाचे  पश्चिम प्रादेशिक केंद्र असलेल्या राजस्थानमधील सवाई माधोपूर येथील राजीव गांधी प्रादेशिक नैसर्गिक इतिहास संग्रहालयाच्या  वतीने हा लाइफ अभियान जागरूकता कार्यक्रम आयोजित केला होता. याचाच एक भाग म्हणून 13 जानेवारी 2023 रोजी ऊर्जाबचत, लाईफ अभियानावर हरित चर्चासत्र, हरित प्रतिज्ञा, रांगोळी आणि चित्रपट यांसारखे उपक्रम आयोजित करण्यात आले यामध्ये 2,643 हून अधिक विद्यार्थी, शिक्षक आणि अभ्यागतांनी सक्रिय सहभाग घेतला.
Mission LiFE awareness programmes organised by RGRMNH, Sawai Madhopur.
पंतप्रधान कार्यालय
पंतप्रधानांनी किन्नौर, हिमाचल प्रदेश येथील दुर्घटनेत मृत्युमुखी पडलेल्यांप्रती शोक व्यक्त केला
दुर्घटनाग्रस्तांना पंतप्रधान राष्ट्रीय मदत कोषातून मदत जाहीर
नवी दिल्ली, 25 जुलै 2021
पंतप्रधान नरेंद्र मोदी यांनी किन्नौर, हिमाचल प्रदेश येथील दुर्घटनेत मृत्युमुखी पडलेल्यांप्रती तीव्र शोक व्यक्त केला आहे. पंतप्रधानांनी दुर्घटनेत मृत्युमुखी पडलेल्यांच्या कुटुंबियांना 2 लाख रुपये तर जखमींना 50,000 रुपयांची मदत जाहीर केली आहे.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
शेतकरी बंधू-भगिनींच्या कल्याणासाठी आम्ही कोणतीही कसर बाकी ठेवणार नाही: पंतप्रधान
नवी दिल्ली, 16 मार्च 2023
सरकारच्या धोरणांमुळे साखर उद्योग स्वावलंबी झाल्याबद्दल पंतप्रधान नरेंद्र मोदी यांनी आनंद व्यक्त केला आहे.
केंद्रीय कृषी आणि शेतकरी कल्याण मंत्री नरेंद्र सिंह तोमर यांच्या ट्विटला उत्तर देताना पंतप्रधानांनी ट्विट केले;
"शेतकरी बंधू-भगिनींच्या जीवनामध्ये आनंदाचा गोडवा यावा, अशी आपली इच्छा आहे. त्यांच्या कल्याणासाठी आमचे सरकार कोणतीही कसर बाकी ठेवणार नाही.’’S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
बैसाखीनिमित्त जनतेला पंतप्रधानांनी दिल्या शुभेच्छा
पंतप्रधान नरेंद्र मोदी यांनी जनतेला बैसाखी या उत्सवाच्या शुभेच्छा दिल्या आहेत.
आपल्या ट्विट संदेशात पंतप्रधानांनी म्हटले आहे, "बैसाखीच्या खूप शुभेच्छा. याप्रसंगी समाजातील एकतेचे बंध दृढ होवोत या शुभेच्छा."
अर्थ मंत्रालय
मुंबईतील जीएसटी गुप्तचर महासंचालनालयाकडून बनावट इनपुट टॅक्स क्रेडिट तयार करून पुढे पाठवणाऱ्या चार व्यक्तींना अटक
मुंबई, 11 नोव्हेंबर 2020
वस्तू आणि सेवा कर गुप्तचर महासंचालनालयाच्या मुंबई विभागाने, 10 नोव्हेंबर, मंगळवारी चार व्यक्तींना अटक केली. यात मेसर्स राणे मेगास्ट्रक्चर प्रायव्हेट लिमिटेडचे संचालक, मेसर्स एसीएस हार्डवेअर अँड नेट्वर्किंगचे प्रोप्रायटर, केसरिया मेटल प्रायव्हेट लिमिटेडचे संचालक आणि मेसर्स शैलजा कमर्शियल ट्रेड फ्रान्स्झी लिमिटेडचे व्यवस्थापकीय संचालक यांचा समावेश आहे. या चौघांनी, त्यांच्याकडे असलेल्या बिलांच्या आधारे , वस्तू आणि सेवांचा कुठलाही पुरवठा न करताच, एकूण 408.67 कोटी रुपये मूल्याचे बनावट इनपुट टॅक्स क्रेडिट तयार केले आहेत.
या संदर्भात केलेल्या तपासानुसार, मेसर्स एसीएस हार्डवेअर अँड नेट्वर्किंग ने सुमारे 85.38 कोटी रुपयांचे बनावट आयटीसी तयार केले, त्यानंतर तेच आयटीसी मेसर्स राणे मेगास्ट्रक्चर प्रायव्हेट लिमिटेडकडे पाठवण्यात आले. यासाठी कोणताही पुरवठा न करता तयार केलेल्या बिलांचा वापर करण्यात आला, ज्यांचे करमूल्य 474 कोटी रुपये इतके आहे. मेसर्स राणे मेगास्ट्रक्चर प्रायव्हेट लिमिटेडने 85.44 कोटी रुपयांचे आयटीसी दुसऱ्या कंपनीकडे पाठवले, मात्र कोणताही पुरवठा केला नाही.
या गुन्हे साखळीत, हे बनावट आयटीसी अशाप्रकारे पाठवले गेले ,ते , शेवटच्या लाभार्थ्याला त्यांचा आउटपूट टॅक्स चे पेमेंट करण्यासाठी किंवा कर परतावा घेण्यासाठी वापरता आले.या गुन्हेगारी टोळीतील काही लोकांना याआधीच अटक करण्यात आली आहे.
आणखी एका प्रकरणामध्ये, केसरिया मेटल प्रायव्हेट लिमिटेड, काजल ट्रेडिंग कंपनी, मेसर्स हाय टेक इम्पेक्स आणि कंपन्या यांनी एकत्रितपणे बनावट बिले तयार केली आणि त्या आधारावर अवैध आयटीसी तयार करून ते पुढे पाठवले. यासाठी वस्तू आणि सेवेचा कुठला ही पुरवठा करण्यात आला नाही. या पद्धतीतून बनावट व्यवहार करत त्यांनी एकूण 103.78 कोटी रुपयांचे बनावट आयटीसी तयार केले.
आणखी एका वेगळ्या प्रकरणी मेसर्स शैलजा कमर्शिअल ट्रेड फ्रेन्झी लिमिटेड यांनीही 48.69 कोटी रुपये मूल्याच्या बनावट बिलांच्या आधारे खोटे आयटीसी तयार केले.
केंद्रीय वस्तू आणि सेवा कर कायदा 2017 च्या कलम 132 नुसार अशी बनावट बिले आणि आयटीसी बनवणे दखलपात्र आणि अजामीनपात्र गुन्हा आहे.
या चौघांनाही, केंद्रीय वस्तू आणि सेवा कर कायदा 2017च्या कलम 132 आणि 69  खाली अटक करण्यात आली असून न्यायालयाने त्यांना 24 नोव्हेंबरपर्यंतची न्यायालयीन कोठडी दिली असून पुढील तपास सुरु आहे.
Jaydevi.P.S/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111